CELEX: 52021DP0033
Language: sk
Date: 2021-02-09 00:00:00
Title: Rozhodnutie Európskeho parlamentu nevzniesť námietku voči návrhu nariadenia Komisie, ktorým sa menia nariadenia (EÚ) 2019/424, (EÚ) 2019/1781, (EÚ) 2019/2019, (EÚ) 2019/2020, (EÚ) 2019/2021, (EÚ) 2019/2022, (EÚ) 2019/2023 a (EÚ) 2019/2024, pokiaľ ide o požiadavky na ekodizajn serverov a dátových úložísk, elektromotorov a pohonov s premenlivými otáčkami, chladiacich spotrebičov, svetelných zdrojov a samostatných ovládacích zariadení, elektronických displejov, umývačiek riadu pre domácnosť, práčok a práčok so sušičkou pre domácnosť a chladiacich spotrebičov s funkciou priameho predaja (D069494/02 – 2020/2917(RPS))

17.11.2021   
            
            
               SK
            
            
               Úradný vestník Európskej únie
            
            
               C 465/2
            
         
      P9_TA(2021)0033
      Nevznesenie námietky voči vykonávaciemu opatreniu: požiadavky na ekodizajn energeticky významných výrobkov
      Rozhodnutie Európskeho parlamentu nevzniesť námietku voči návrhu nariadenia Komisie, ktorým sa menia nariadenia (EÚ) 2019/424, (EÚ) 2019/1781, (EÚ) 2019/2019, (EÚ) 2019/2020, (EÚ) 2019/2021, (EÚ) 2019/2022, (EÚ) 2019/2023 a (EÚ) 2019/2024, pokiaľ ide o požiadavky na ekodizajn serverov a dátových úložísk, elektromotorov a pohonov s premenlivými otáčkami, chladiacich spotrebičov, svetelných zdrojov a samostatných ovládacích zariadení, elektronických displejov, umývačiek riadu pre domácnosť, práčok a práčok so sušičkou pre domácnosť a chladiacich spotrebičov s funkciou priameho predaja (D069494/02 – 2020/2917(RPS))
      (2021/C 465/01)
      
         Európsky parlament,
      
                  —
               
               
                  so zreteľom na návrh nariadenia Komisie, ktorým sa menia nariadenia (EÚ) 2019/424, (EÚ) 2019/1781, (EÚ) 2019/2019, (EÚ) 2019/2020, (EÚ) 2019/2021, (EÚ) 2019/2022, (EÚ) 2019/2023 a (EÚ) 2019/2024, pokiaľ ide o požiadavky na ekodizajn serverov a dátových úložísk, elektromotorov a pohonov s premenlivými otáčkami, chladiacich spotrebičov, svetelných zdrojov a samostatných ovládacích zariadení, elektronických displejov, umývačiek riadu pre domácnosť, práčok a práčok so sušičkou pre domácnosť a chladiacich spotrebičov s funkciou priameho predaja (D069494/02,
               
            
                  —
               
               
                  so zreteľom na smernicu Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov (1), a najmä na jej článok 15,
               
            
                  —
               
               
                  so zreteľom na stanovisko, ktoré 11. novembra 2020 poskytol výbor uvedený v článku 19 ods. 1 smernice 2009/125/ES,
               
            
                  —
               
               
                  so zreteľom na list Komisie zo 14. decembra 2020, v ktorom žiada Európsky parlament, aby oznámil, že nevznesie námietku voči návrhu nariadenia Komisie,
               
            
                  —
               
               
                  so zreteľom na list Výboru pre životné prostredie, verejné zdravie a bezpečnosť potravín predsedovi Konferencie predsedov výborov z 28. januára 2021,
               
            
                  —
               
               
                  so zreteľom na článok 5a ods. 3 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),
               
            
                  —
               
               
                  so zreteľom na článok 112 ods. 4 písm. d) a článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre životné prostredie, verejné zdravie a bezpečnosť potravín,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá vypršala 9. februára 2021,
               
            
                  A.
               
               
                  keďže Komisia 5. decembra 2020 predložila Európskemu parlamentu návrh nariadenia Komisie, čím sa pre Európsky parlament začalo kontrolné obdobie na vznesenie námietok proti uvedenému nariadeniu;
               
            
                  B.
               
               
                  keďže Komisia prijala v roku 2019 nariadenia (EÚ) 2019/424 (3), (EÚ) 2019/1781 (4), (EÚ) 2019/2019 (5), (EÚ) 2019/2020 (6), (EÚ) 2019/2021 (7), (EÚ) 2019/2022 (8), (EÚ) 2019/2023 (9) a (EÚ) 2019/2024 (10) (ďalej len „zmenené nariadenia“), pokiaľ ide o požiadavky na ekodizajn serverov a dátových úložísk, elektromotorov a pohonov s premenlivými otáčkami, chladiacich spotrebičov, svetelných zdrojov a samostatných ovládacích zariadení, elektronických displejov, umývačiek riadu pre domácnosť, práčok a práčok so sušičkou pre domácnosť a chladiacich spotrebičov s funkciou priameho predaja;
               
            
                  C.
               
               
                  keďže sa zistili technické problémy, ktoré by ohrozili riadne vykonávanie zmenených nariadení, keď sa začnú uplatňovať v roku 2021; keďže Komisia preto pripravila návrh nariadenia na vyriešenie týchto technických otázok a na objasnenie a zosúladenie určitých ustanovení v zmenených nariadeniach; keďže návrh nariadenia Komisie okrem iného stanovuje spoločné vymedzenie pojmu „deklarovaná hodnota“, aby sa objasnili hodnoty, ktoré sa majú poskytovať orgánom dohľadu nad trhom na účely overenia súladu, a najmä fyzického testovania;
               
            
                  D.
               
               
                  keďže návrh nariadenia Komisie by mal nadobudnúť účinnosť 1. marca 2021, aby sa zmeny zmenených nariadení začali uplatňovať od rovnakého dátumu ako väčšina zmenených nariadení;
               
            
                  E.
               
               
                  keďže toto rozhodnutie sa udeľuje ako výnimočné opatrenie s cieľom zabrániť obdobiu právnej neistoty pre zainteresované strany, ktoré musia spĺňať požiadavky stanovené v zmenených nariadeniach;
               
            
               
                  1.
               
               
                  oznamuje, že nevznesie námietku voči návrhu nariadenia Komisie;
               
            
               
                  2.
               
               
                  poveruje svojho predsedu, aby postúpil toto rozhodnutie Komisii a pre informáciu Rade.
               
            
         (1)  Ú. v. EÚ L 285, 31.10.2009, s. 10.
      
         (2)  Ú. v. ES L 184, 17.7.1999, s. 23.
      
         (3)  Nariadenie Komisie (EÚ) 2019/424 z 15. marca 2019, ktorým sa stanovujú požiadavky na ekodizajn serverov a dátových úložísk podľa smernice Európskeho parlamentu a Rady 2009/125/ES a ktorým sa mení nariadenie Komisie (EÚ) č. 617/2013 (Ú. v. EÚ L 74, 18.3.2019, s. 46).
      
         (4)  Nariadenie Komisie (EÚ) 2019/1781 z 1. októbra 2019, ktorým sa stanovujú požiadavky na ekodizajn elektromotorov a pohonov s premenlivými otáčkami podľa smernice Európskeho parlamentu a Rady 2009/125/ES a ktorým sa mení nariadenie (ES) č. 641/2009, pokiaľ ide o požiadavky na ekodizajn bezupchávkových samostatných obehových čerpadiel a bezupchávkových obehových čerpadiel integrovaných vo výrobkoch a ktorým sa zrušuje nariadenie Komisie (ES) č. 640/2009 (Ú. v. EÚ L 272, 25.10.2019, s. 74).
      
         (5)  Nariadenie Komisie (EÚ) 2019/2019 z 1. októbra 2019, ktorým sa stanovujú požiadavky na ekodizajn chladiacich spotrebičov podľa smernice Európskeho parlamentu a Rady 2009/125/ES a ktorým sa zrušuje nariadenie Komisie (ES) č. 643/2009 (Ú. v. EÚ L 315, 5.12.2019, s. 187).
      
         (6)  Nariadenie Komisie (EÚ) 2019/2020 z 1. októbra 2019, ktorým sa stanovujú požiadavky na ekodizajn svetelných zdrojov a samostatných ovládacích zariadení podľa smernice Európskeho parlamentu a Rady 2009/125/ES a ktorým sa zrušujú nariadenia Komisie (ES) č. 244/2009, (ES) č. 245/2009 a (EÚ) č. 1194/2012 (Ú. v. EÚ L 315, 5.12.2019, s. 209).
      
         (7)  Nariadenie Komisie (EÚ) 2019/2021 z 1. októbra 2019, ktorým sa stanovujú požiadavky na ekodizajn elektronických displejov podľa smernice Európskeho parlamentu a Rady 2009/125/ES, ktorým sa mení nariadenie Komisie (ES) č. 1275/2008 a ktorým sa zrušuje nariadenie Komisie (ES) č. 642/2009 (Ú. v. EÚ L 315, 5.12.2019, s. 241).
      
         (8)  Nariadenie Komisie (EÚ) 2019/2022 z 1. októbra 2019, ktorým sa stanovujú požiadavky na ekodizajn umývačiek riadu pre domácnosť podľa smernice Európskeho parlamentu a Rady 2009/125/ES, ktorým sa mení nariadenie Komisie (ES) č. 1275/2008 a ktorým sa zrušuje nariadenie Komisie (EÚ) č. 1016/2010 (Ú. v. EÚ L 315, 5.12.2019, s. 267).
      
         (9)  Nariadenie Komisie (EÚ) 2019/2023 z 1. októbra 2019, ktorým sa stanovujú požiadavky na ekodizajn práčok a práčok so sušičkou pre domácnosť podľa smernice Európskeho parlamentu a Rady 2009/125/ES, ktorým sa mení nariadenie Komisie (ES) č. 1275/2008 a ktorým sa zrušuje nariadenie Komisie (EÚ) č. 1015/2010 (Ú. v. EÚ L 315, 5.12.2019, s. 285).
      
         (10)  Nariadenie Komisie (EÚ) 2019/2024 z 1. októbra 2019, ktorým sa stanovujú požiadavky na ekodizajn chladiacich spotrebičov s funkciou priameho predaja podľa smernice Európskeho parlamentu a Rady 2009/125/ES (Ú. v. EÚ L 315, 5.12.2019, s. 313).